এক দশককাল তৎকালীন মাদ্রাজ (পরবর্তীতে: তামিলনাড়ু) দলের প্রধান ব্যাটিং মেরুদণ্ড ছিলেন মিল্খা সিং। সচরাচর তিন নম্বর অবস্থানে ব্যাট হাতে মাঠে নামতেন। ৩৫.৪৪ গড়ে আট সেঞ্চুরি সহযোগে ৪,৩২৪ রান সংগ্রহ করতে পেরেছেন।

১৭ বছর বয়সে রঞ্জী ট্রফিতে অভিষেক ঘটে তার। কেবলমাত্র রঞ্জী ট্রফিতে তামিলনাড়ুর পক্ষে ৪১.৩৫ গড়ে ২,১৫০ রান তুলেন। এছাড়াও, দিলীপ ট্রফিতে প্রথম খেলোয়াড় হিসেবে সেঞ্চুরি করেছিলেন। ১৯৬১-৬২ মৌসুমে মাদ্রাজে অনুষ্ঠিত দিলীপ ট্রফির উদ্বোধনী খেলায় দক্ষিণ অঞ্চলের সদস্যরূপে উত্তর অঞ্চলের বিপক্ষে ১৫১ রানের মনোজ্ঞ শতরান তুলেন। ষাটের দশকের শুরু থেকে মাঝামাঝি সময় পর্যন্ত প্রথম-শ্রেণীর ক্রিকেটে দূর্দান্ত খেলেছিলেন।

প্রারম্ভিক জীবন
ব্যক্তিগত জীবন
আন্তর্জাতিক ক্রিকেট
ঘরোয়া ক্রিকেট